Lmut dayen i ttaggaden yimdanen i merra, ladɣa di tallit-nni n tegrawla izad wanecta, tameṭṭut taqbaylit tessugun-d lɣiḍ-is ɣef mmi-s, neɣ ɣef urgaz-is, neɣ ɣef yimjuhad i merra, ɣef waya id-tettawi isefra fell-assen di tallit-nni, ama dayen id- tesnulfay weḥd-s tettawi-ten-id s timmad-is, meḥsub dayen i tettwali kan nettat, s uḥulfu n wayen itt-iḥuzan di tudert-is, akken daɣen llan yisefra id-ttawint s yigrawen, ɣas ma yella wayen yellan deg usefru-nni ur tent-ye(cid:28)ni ara, maca ayen yellan daxel-is yettuɣal fell-asent, d tmetti ideg i tettidir.